ڤینۆس فایەق

ڤینۆس فایەق (لە دایکبووی ١٩٦٣ لە سلێمانی) نووسەر و شاعیر و کەسایەتییەکی میدیایی عێراقی کورد-ھۆڵەندی یە. شیعر و وتارەکانی بەزمانەکانی کوردی و عەرەبی دەنووسێت و بڵاویان دەکاتەوە، ھەروەھا ڤینۆس فایەق وەک وەرگێڕێکی خۆبەخشانە کار بۆ ڕێکخراوە پەنابەرییەکان لە شاری ڕایسوایک لە ھۆڵەندا کاردەکات.

 سەرەتای ژیان 
ڤینۆس فایەق تەمەنی منداڵی و خوێندنی سەرەتایی بە زمانەکانی عەرەبی و فەڕەنسی لە شاری وەھران لە جەزائیر خوێندووە، پاشان گواستییەوە بۆ عێراق و خوێندنی ناوەندی بە زمانی کوردی خوێندووە، و خوێندنی ئامادەیی بە زمانی عەرەبی لە کوردستان تەواوکردووە. پاش ئەوە لە ئاستی زانکۆدا لە بەغدا خوێندوویەتی. دواتر لە ساڵی ١٩٩٦ لە عێراقەوە کۆچی کردووە بۆ وڵاتی ھۆڵەندا و لەوێ نیشتەجێ بووە.

 خوێندن 
ڤینۆس فایەق لە ساڵی ١٩٨٩ لە کۆلێژی ئاداب لە زانکۆی بەغدا بە کالۆریۆسی لە فەلسەفە تەواو کردووە، لە ساڵی ٢٠٠٤ لە ھۆڵەندا لە ئەکادیمیای میدیادا مۆنتاژی تەلەڤیزیۆنی خوێندووە و لە ساڵی ٢٠٠٥ لە سەنتەری خولە نێودەوڵەتییەکانی ڕادیۆی ھۆڵەندا، بەرھەمھێنانی ڕادیۆیی خوێندووە.

 ژیانی پیشەیی 
ڤینۆس لە کەناڵی گەلی کوردستانی سەر بە یەکێتیی نیشتمانیی کوردستان لە سەرەتای دامەزراندنییەوە دەستی بە کار کردووە، وەک پێشکەشکارێک لە بەشی زمانی عەرەبی و وەک سەرنووسەر و پێشکەشکار و وەرگێڕێک. و لە ساڵی ١٩٩٣دا وەک سەرنووسەری ڕۆژنامەی موئتەمری ئۆپۆزیسیۆنی عێراقی کاری کردووە، لە ھەمان کاتیشدا وەک پەیامنێری ڕۆژنامەی ئەلئیتتیحاد و یەکێتیی نیشتیمانیی کوردستان کاری کردووە. ھەتا ئەو کاتە ھەموو نووسینەکانی بە زمانی عەرەبی بوون؛ بەڵام بە کوردیی سۆرانیش بەرھەمی ھەبووە.

پاشان لە ساڵی ١٩٨٨ پاش گواستنەوەی بۆ ھۆڵەندا، وەک سەرنووس و پێشکەشکار کاری کردووە، پاشان پەیوەندی بە بەشی کوردی و عەرەبی لە ڕادیۆی بیانی لە شاری ڕۆتەردامی ھۆڵەندا کردووە. پاشان لە ساڵی ٢٠٠٢ بۆ ماوەی دوو ساڵ وەک کارمەند لە بەشی پەیوەندی لەگەڵ ھاووڵاتیانی بیانی لە دیڵفت کاری کردووە، پاشان وەک بەرپرسی بەشی پەیوەندییەکان و بەدواداچوون لەزانکۆی ئازادی لە لاھای کاری کردووە. لە ساڵی ٢٠١٠ وەک بەڕێوەبەری بەرنامەکان لە تۆڕی ڕادیۆی تەلەڤیزیۆنی سەربەخۆی نالیا لە شاری سلێمانی لە ھەرێمی کوردستان کاری کردووە.

 سەرچاوەکان 

پۆل:پەنابەرانی کورد
پۆل:پەنابەرە عێڕاقییەکان
پۆل:پێشکەشکارانی پێشووی ئێن ئاڕ تی
پۆل:دەرچووانی زانکۆی بەغدا
پۆل:ڕۆژنامەنووسانی ژنی ھۆڵەندی
پۆل:ڕۆژنامەنووسانی عێراق
پۆل:ڕۆژنامەنووسانی کورد
پۆل:ژنان
پۆل:ژنە کوردەکانی باشووری کوردستان
پۆل:شاعیران بە زمانی عەرەبی
پۆل:شاعیران بە زمانی کوردی
پۆل:شاعیران بە زمانی کوردیی ناوەندی
پۆل:شاعیرە کوردەکان بەپێی وڵات
پۆل:شاعیرە کوردەکانی باشووری کوردستان
پۆل:لەدایکبووانی ١٩٦٣
پۆل:نووسەران بە زمانی عەرەبی
پۆل:نووسەران بە زمانی کوردی
پۆل:نووسەرە کوردەکان
پۆل:شاعیرانی عێراقی سەدەی ٢٠ەم
پۆل:شاعیرانی عێراقی سەدەی ٢١ەم
پۆل:نووسەرانی عەرەب
پۆل:نووسەرانی ھۆڵەندی
پۆل:نووسەرانی ژنی کورد
پۆل:زیندووان